**Zápisnica**

**Z 4. zasadnutia Obecného zastupiteľstva konaného dňa 2.12.2020 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

poslanci : Pavol Huntata, Ing. Pavol Sedmák, Peter Vrabko, , Ing. Peter Olajec,

Mgr. Matej Paulíny

pozvaní : Ing. Janka Jesenská – kontrolórka, Janka Jesenská – účtovníčka

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice,
3. Odborné stanovisko hlavnej kontrolórky k návrhu rozpočtu na r. 2021 - 2023

Prerokovanie a schválenie návrhu rozpočtu na rok 2021

1. Prerokovanie a schválenie návrh plánu kontrolnej činnosti hlavnej kontrolórky obce na I. polrok 2021
2. Poplatok za rozvoj obci – informácia o výške výnosu a jeho použití za r.2020
3. Investície realizované v roku 2020 – sumarizácia
4. Rôzne
5. Diskusia
6. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie OZ je uznášania schopné.

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 13 / 2020 zo dňa 02.12.2020**

* **schvaľuje** program zasadnutia OZ

Za zapisovateľa starostka určila Ing. Pavla Sedmáka , za overovateľov zápisnice Pavla Huntatu a  Petra Vrabka

**Bod 3**

Hlavná kontrolórka obce predložila stanovisko k návrhu rozpočtu na roky 2021 – 2023

Starostka obce predložila poslancom na prerokovanie návrh rozpočtu na roky 2021-2023.

Keďže poslanci nemali k návrhu žiadne doplňujúce ani pozmeňujúce návrhy dala hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 14/ 2020 zo dňa 02.12.2020**

* **schvaľuje rozpočet na rok 2021**
* **berie na vedomie rozpočet na roky 2022-2023**

**Bod 4**

Hlavná kontrolórka obce predložila návrh plánu kontrolnej činnosti hlavnej kontrolórky obce na I. polrok 2021

Starostka obce predložila poslancom na prerokovanie návrh plánu kontrolnej činnosti hlavnej kontrolórky obce na I. polrok 2021

Keďže poslanci nemali k návrhu žiadne doplňujúce ani pozmeňujúce návrhy dala hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 15/ 2020 zo dňa 02.12.2020**

**schvaľuje -** plán kontrolnej činnosti hlavnej kontrolórky obce na I. polrok 2021

**Bod 5**

Starostka obce informovala poslancov o výške výnosu za poplatok za rozvoj v obci ktorý k dnešnému dňu činí 8 801,80 €.

Časť poplatku na základe schválenia OZ t.j. bola použitá na vydláždenie chodníka ( 2000 € ), rozšírenie verejného osvetlenia ( 4000 € )

**Bod 7**

Starostka obce informovala poslancov o ukončených investíciách v roku 2020

Zrealizovalo sa :

* zveľadenie okolia obecného úradu, okolia autobusovej zástavky, vysadená bola zeleň v okolí zastávky aj OU

- výmena starých a poškodených lámp na VO, etapovo sa realizovali nové stĺpy na VO v lokalite Kliny I. a Kliny II – časťou finančných prostriedkov prispeli občania tejto lokality

- spevnená plocha cestného chodníka a stojiska na kontajneri na odpad v časti pod Farským – zámková dlažba bola z daru od Prefa Sučany

- dokončila sa oprava a rekonštrukcia garáže v budove OU, ktorá bude slúžiť ako komunitné centrum pre občanov – celú rekonštrukciu svojpomocne realizovali poslanci s dobrovoľníkmi

**Bod 8**  Rôzne

Starostka obce informovala poslancov že podáva žiadosť o dotáciu z Enviromentálneho fondu na rozšírenie kanalizácie v lokalite stará časť obce a pod Šimovcom na ktorú je vydané právoplatné stavebné povolenie kde max. miera dotácie je do 500 000 eur.

**Bod 9**

Diskusia

Poslanci Obecného zastupiteľstva priebežne diskutovali o témach programu.

Na záver starostka obce poďakovala poslancom za účasť aj za celoročnú aktívnu prácu

 V Dolnom Kalníku, dňa 04.12. 2020

Zapísal: Ing. Pavol Sedmák

Overil: Peter Vrabko

Pavol Huntata

Iveta Balšianková, starostka obce